ลูกหนี้ต่อรองกรมบังคับคดีเปิดทางซื้อคืนก่อนยึดบ้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ศูนย์ประสานงานลูกหนี้ร้องกรมบังคับคดี จัดโครงการไกล่เกลี่ย ให้สิทธิลูกหนี้ซื้อบ้านคืนก่อนขายทอดตลาด 
นางกัลยาณี รุทระกาญจน์ เลขาธิการศูนย์ประสานงานลูกหนี้แห่งชาติ เปิดเผยว่า ศูนย์อยู่ระหว่างทำโครงการเสนอให้กระทรวงยุติธรรม ช่วยเหลือทรัพย์สินลูกหนี้ที่ติดการบังคับคดีและอยู่ระหว่างการประมูลขายทอดตลาด ซึ่งปัจจุบันมีประมาณ 1.5 แสนรายการ ในจำนวนนี้มี 50% เป็นที่สินทรัพย์ที่เป็นที่อยู่อาศัยของลูกหนี้ 
ทั้งนี้ ควรเปิดโอกาสให้ลูกหนี้ได้สิทธิที่จะไกล่เกลี่ยหนี้สินเพื่อที่จะหาเงินหรือให้สถาบันการเงิน โดยอาจจะมีการเปลี่ยนตัวลูกหนี้เป็นบุคคลในครอบครัวมารับเป็นลูกหนี้และผ่อนแทน ซึ่งจะทำให้สถาบันการเงินได้รับชำระหนี้คืนและไม่ต้องแบกรับภาระปัญหาหนี้ที่ไม่ก่อให้เกิดรายได้ (เอ็นพีแอล) หรือรับซื้อทรัพย์ไปเป็นสินทรัพย์รอการขาย (เอ็นพีเอ) 
ขณะเดียวกันกรมบังคับคดีก็ได้ผลงานที่สามารถปิดคดีสำเร็จซึ่งรัฐมนตรีว่าการกระทรวงยุติธรรมมีอำนาจที่จะชะลอคำสั่งบังคับคดีการขายทอดตลาด เพื่อให้โอกาสลูกหนี้ครั้งสุดท้ายที่จะพยายามเอาบ้านที่เป็นที่อยู่อาศัยคืน
ขณะเดียวกันกรมบังคับคดีควรลดค่าธรรมเนียมการถอนอายัดทรัพย์สินจากเดิมเก็บในอัตรา 3% ของมูลค่าสินทรัพย์ ซึ่งเป็นอัตราที่สูงมาก โดยบ้านราคา 1 ล้านบาท เป็นค่าธรรมเนียมการถอนคดีหรือถอนอายัดการขายทอดตลาดประมาณ 3 หมื่นบาท ทั้งๆ ที่กรมบังคับคดีไม่ดำเนินการอะไรเพียงแค่เขียนเอกสารเท่านั้น ซึ่งควรจะลดอัตราค่าธรรมเนียมการไถ่ถอนทรัพย์จากการที่ลูกหนี้และเจ้าหนี้สามารถไกล่เกลี่ยได้ โดยคิดค่าธรรมเนียมกรณีทรัพย์สินไม่เกิน 1 ล้านบาท คิดค่าธรรมเนียมประมาณ 5,000 บาท เป็นต้น ซึ่งจะเป็นการช่วยแบ่งเบาภาระของลูกหนี้
"การดำเนินการบังคับคดีขายทอดตลาดของกรมบังคับคดีเปิดให้มีการทุบราคากำหนดราคาขายครั้งที่สอง50% ซึ่งเป็นการเอื้อประโยชน์ให้นายทุนมีการอั้วที่จพมาซื้อสินทรพย์ราคาถูกซึ่งตามหลักการควรปล่อยให้ราคาเป็นไปตามกลไกตลาด และควรจะเปิดโอกาสให้ลุหนีวื้อทรัพยืตัวเองคืนไปโดยเฉพาะทรัพย์ที่เป้นที่อยู่อาศัย"นางกัลยาณีกล่าว
นอกจากนี้ ได้ยื่นหนังสือถึงธนาคารแห่งประเทศไทยเพื่อขอให้สถาบันการเงินที่อยู่ภายใต้การกำกับดูแล ให้ข้อมูลหรือรายงานการคิดอัตราดอกเบี้ยสินเชื่อตามที่ลูกหนี้ร้องขอ เนื่องจากเป็นสิทธิของลูกหนี้ที่จะตรวจสอบการคิดอัตราค่าธรรมเนียมและดอกเบี้ยกรณีที่ใช้สินเชื่อเนื่องจากมีความสงสัยว่าสถาบันการเงินมีการคิดอัตราดอกเบี้ยเกินอัตรา ทั้งนี้หากธปท.ยังไม่ดำเนินการใดๆจะเดินหน้าฟ้องศาลปกครองต่อไป